Under the Mistletoe (בעברית: מתחת לדבקון) הוא אלבום חג המולד הראשון ואלבום האולפן השני של הזמר הקנדי ג'סטין ביבר. הוא פורסם ב-1 בנובמבר 2011, תחת חסותה של חברת התקליטים איילנד רקורדס.
מן האלבום יצאו שני סינגלים, כשאחד מהם הוא חידוש לשירה של מריה קארי, "All I Want for Christmas Is You". החידוש יצא בשיתוף קארי והוא נקרא "(!All I Want for Christmas Is You (SuperFestive", ובקליפ הנלווה שיצא לו היא הופיעה גם כן.
מכירותיו של האלבום בעולם עומדות על כ-2.6 מיליון עותקים, דבר אשר הופך אותו לחמישי הנמכר ביותר של ביבר. בעקבות מכירותיו העצומות הצליח האלבום להיכנס בשבוע הראשון לצאתו ישירות אל המקום ה-1 במצעד הבילבורד 200.
רקע והפקה.
ב-25 באוגוסט 2011, הודיע ביבר כי יוציא את אלבום חג המולד הראשון שלו ואלבום האולפן השני שלו מאוחר יותר בשנת 2011. המנהל סקוטר בראון והמפיק הווקאלי קוק הארל אישרו שבוע מאוחר יותר שיתופי פעולה עם שון קינגסטון וטיילור סוויפט וכן עבודה עם המסנג'רס. מאוחר יותר באותו חודש, נודע על שיתופי הפעולה של ביבר עם בויז טו מן, אשר, ולהקת פרי שעתידים להתפרסם באלבום.
ב-30 בספטמבר 2011, פרסם ביבר רשמית את עטיפת האלבום ושם אלבום בפייסבוק. ב-4 באוקטובר 2011, חשפה מריה קארי כי היא וביבר הקליטו את השיר "All I Want for Christmas Is You" כדואט לאלבום החדש. גרסת ג'סטין לשיר "Santa Claus Is Coming To Town" כולל אלמנטים מתוך השיר I Want You Back של חמישיית הג'קסונים.
סינגלים.
הסינגל הראשון מתוך האלבום, "Mistletoe", נכתב והופק עם המסנג'רס, ופורסם ב-17 באוקטובר 2011.
דביבון גואדלופ
Journals
Journals (בעברית: יומנים) הוא אלבום אוסף של הזמר הקנדי ג'סטין ביבר. האלבום יצא לאור ב-23 בדצמבר 2013, תחת חסותן של חברות התקליטים איילנד, RBMG רקורדס, וסקולבוי רקורדס. האלבום הוא אלבום האוסף השני של ביבר, כאשר קודמו היה "".
מה-7 באוקטובר 2012, ועד ל-9 בדצמבר 2013, פרסם ביבר סינגל חדש בכל תחילת שבוע חדש. מן האלבום יצאו בסך הכל עשרה סינגלים, כשהשניים הבולטים ביותר מביניהם הם, "Confident", ו-"All That Matters". כל אחד מן הסינגלים הצליח להיכנס אל מצעד הבילבורד הוט 100, ובכך הפך לביבר לאחד מהאמנים הבודדים בהיסטוריה שהצליחו לעשות זאת.
אלבום האוסף זכה להצלחה נאה במצעדים, ובשיאו הצליח להגיע אל המקום ה-3 במצעד אלבומי ה-R&amp;B שבבריטניה, ולמקום ה-46 במצעד האלבומים הרשמי של אותה מדינה.
רקע והפקה.
את האלבום הפיקו וכתבו ג'סטין ביבר, סקוט בראון, ואשר ריימונד, בין השנים 2012-13. על אף שמספר גדול של סינגלים יצא מן האלבום, החליט ביבר כי ישמש כאלבום אוסף לכל דבר ולא ייחשב כאלבום האולפן הרביעי שלו. בין משתתפי האלבום ניתן למנות את ליל ויין, אר. קלי, פיוצ'ר וכולי.
עטיפת האלבום מכילה את כל 15 עטיפות הסינגלים והשירים שיצאו לכל אחד, כשעל כל עטיפה ניתן למצוא תמונה של פריט או אייקון בצבע סגול שמתארת את שם אותו שיר או סינגל.
אלגוריתם ויטרבי
אלגוריתם ויטרבי (באנגלית: Viterbi Algorithm), אלגוריתם תכנון דינמי למציאת רצף המצבים החבויים הסביר ביותר, שתוצאתו היא רצף תצפיות נתון. בין שימושיו הנפוצים - מציאת רצף המצבים בהנחת מודל מרקוב חבוי, פיענוח קודי קונבולוציה ועוד רבים. תחת זאת, משמש באופן תדיר במערכות תקשורת, כגון IEEE 802.11.
יתרונו הבולט של האלגוריתם הוא הורדת סיבוכיות המציאה של הרצף הסביר ביותר - מהמימוש הנאיבי (בעל סיבוכיות מעריכית בגודל הרצף) למימוש היעיל של האלגוריתם (בעל סיבוכיות ליניארית בגודל הרצף).
היסטוריה.
האלגוריתם פותח לראשונה על ידי אנדרו ויטרבי בשנת 1967 לטובת פיענוח קוד קונבולוציה מעל ערוץ תקשורת רועש. הוא פותח באופן בלתי-תלוי על ידי מספר גורמים אחרים.
פסאודו-קוד.
אלגוריתם ויטרבי מקבל כקלט רצף תצפיות formula_1, ומטרתו להוציא את רצף המצבים formula_2 הסביר ביותר בהינתן התצפיות formula_3. בהקשר זה, formula_4 הוא אורך הרצף (תצפיות ומצבים), formula_5 הוא גודל מרחב התצפיות ו-formula_6 הוא גודל מרחב המצבים.
במהלך פעולתו, האלגוריתם משתמש בשתי טבלאות בגודל formula_7:
האלגוריתם ממלא את הטבלאות לפי סדר עולה של formula_14, ולפי הנוסחאות הרקורסיביות:
כאשר formula_17 ו-formula_18 מוגדרים מטה.
function "VITERBI"formula_39
for each state formula_40 do
formula_41
formula_42
end for
for each observation formula_43 do
for each state formula_44 do
formula_45
formula_46
end for
end for
formula_47
formula_48
for formula_49 do
formula_50
formula_51
end for
return formula_52
end function
סיבוכיות האלגוריתם היא formula_53.
סמדר אילון
תמנון (רשת אופנה)
תָמְנוּן היא רשת אופנה ישראלית.
היסטוריה.
הרשת החלה את דרכה כחנות קטנה שהוקמה בשנת 1993 ברחוב שלומציון המלכה בירושלים. מייסד החנות, ברוך ריינר, משמש כמנכ"ל הרשת.
החנות התרחבה בהמשך לסניפים נוספים: בשנת 2004 היא מנתה 32 סניפים ובשנת 2012 מנתה 64 סניפים. מחזור המכירות של הרשת בשנת 2011 היה 190 מיליון שקלים. נכון לשנת 2017 מונה הרשת 80 סניפים והיא מעסיקה כ-1000 עובדים. ברשת נמכרים פריטי אופנת קז'ואל לנשים, גברים, נוער וילדים הנמכרים כולם בתוך כל סניף של הרשת, ללא קיומן של רשתות בת.
משרדי הנהלת הרשת ממוקמים בפארק התעשייה הר חוצבים בירושלים.
דיכוי מופנם
דיכוי מופנם (באנגלית: internalized oppression) הוא מושג בסוציולוגיה ובפסיכולוגיה המתאר מצב בו קבוצה חברתית הסובלת מדיכוי משתמשת בעצמה בשיטות דיכוי, ופוגעת במטרותיה עצמה. דיכוי מופנם מתרחש כאשר קבוצה חברתית מזהה את עצמה כנחותה לעומת קבוצה אחרת, ושואפת להיות כמוה.
חברי קבוצה הנוקטים בדיכוי מופנם נוטים להיות ביקורתיים כלפי חברים אחרים בקבוצה, ולהצביע על סטריאוטיפים שליליים של עצמם. במצב כזה נוצרים מצבי עימות ואפליה בתוך הקבוצה.
במספר מקרים, חוקרים זיהו מצבים של דיכוי מופנם בקרב קבוצות של מהגרים וצאצאיהם, בפרט כאשר המדינה אליה היגרו מחלישה את זהותם ומרחיקה אותם מהשפה והתרבות המקורית שלהם. במצבים אלה מרגישים חברי הקבוצה רגשי נחיתות, העלולים להוביל לשנאה עצמית ותירבות כפוי.
סוגים של דיכוי מופנם.
סוגים שונים של דיכוי מופנם זוהו בקרב קבוצות שונות הסובלות מאפליה. הסוגים העיקריים הם:
גזענות מופנמת.
גזענות מופנמת היא מצב המתרחש כאשר אדם שחור, למשל, מאמץ גישה גזענית כלפי שחורים, ואף כלפי עצמו. זוהי גישה המעידה על הערכה עצמית נמוכה. אחד הביטויים לגזענות מופנמת הוא אופנת הלבנת העור הנפוצה במספר מדינות, בהן הפיליפינים, ניגריה וקוריאה הדרומית.
באתר המטה למאבק בגזענות בישראל מתוארת גזענות מופנמת כתוצר של מנגנון חברתי-פסיכולוגי סמוי, המביא בעלי אינטרסים משותפים לצאת זה כנגד זה.
הומופוביה מופנמת.
הומופוביה מופנמת היא מצב בו להט"בים (לסביות, הומואים, טרנסג'נדרים וביסקסואלים) מפנימים עמדות ורגשות שליליים כלפי גילויים הומוסקסואליים בקרב הפרט עצמו ובקרב אחרים. להומופוביה מופנמת יש קשר הדוק לרגשות אשמה ובושה, בעיקר בקרב בני נוער, ועלולה להוביל לחרדה מוגברת, דיכאון והתאבדויות.
אפליית נשים מופנמת.
אפליית נשים מופנמת היא מצב של אפליה מינית שבו נשים מאמצות גישה של אפליה ודיכוי כלפי נשים אחרות. לדוגמה, ביוש נשים הוא מצב שבו נשים אוכפות על נשים אחרות סטנדרטים חברתיים המוכתבים על ידי גברים.
המסמך "טיוטת הצהרה למדיניות נשים" מזהה שלוש צורות עיקריות של אפליית נשים מופנמת:
אפליית גברים מופנמת.
אפליית גברים מופנמת, היא מצב של אפליה מינית שבו גברים מאמצים גישה של אפליה ודיכוי כלפי גברים אחרים.
לדוגמה: ביקורת וביוש גברים שלא שירתו בתפקידי לחימה בצבא, למשל, בשימוש במונח "ג'ובניק" בכוונה לבייש אותם, ביוש גברים שמביעים רגשות וחוויה של פגיעות וחולשה, בניגוד לציפיות תפקידי המגדר לדיכוי רגשות והתגברות עליהם, זלזול כלפי גברים שבוחרים לטפח הופעה אישית ברמה גבוהה מהמקובל עבור גברים בחברה, הפניית כינויי גנאי כלפי גברים שאינם מוכנים לשלם בדייט על בנות זוגם, אלא מצפים לחלוקה שוויונית בתשלום, ביקורת כלפי גברים הפונים לקבלת טיפול נפשי, ועוד.
הספר "טיוטת מדיניות לשחרור גברים", מציין כי קשיים רבים המעיקים על גברים נגרמים בשל דיכוי מופנם המעורר רגשות של חוסר אונים, בדידות, אשמה, כעס ודיכאון, ומותיר גברים במצב הפגיע לדיכוי מצד גברים אחרים, והחברה כולה. לדוגמה, האמונה כי גברים הם "תוקפניים מטבעם" היא סטראוטיפ חברתי שגוי, הנובע מדיכוי גברים בחברה ומופנם על ידי חלק מהגברים.
יחסי טונגה–קנדה
יחסי טונגה–קנדה הם היחסים הדיפלומטיים הרשמיים שבין ממלכת טונגה לבין קנדה.
סקירה כללית.
קנדה נהנית מיחסים בילטרליים א-פוליטיים של שיתוף פעולה עם טונגה. שותפות של קנדה וטונגה בארגונים בינלאומיים מולטילטרליים ומגוון שיתופי פעולה עקב כך, הופכות את היחסים לידידותיים אף יותר. קנדה וטונגה חולקות אינטרסים ביחס לנושא הדיג, והן צדדים לאמנת הדיג של האו"ם. קנדה היא גם שותפה ברב שיח של איי האוקיינוס השקט, מועדון אליו טונגה שייכת.
קנדה גם מסייעת לפיתוח טונגה, היא תומכת בפרויקטים באמצעות הקהילה הקנדית הזעירה התושבת בטונגה וקרן קנדה ליוזמות מקומיות באיי האוקיינוס השקט (CFLI), המנוהלת בנציבות העליונה של קנדה בוולינגטון, ניו זילנד. פרויקט קנדי בולט הוא שיקום האיים לאחר ציקלון איאן בשנת 2014.
קשרי המסחר של קנדה עם טונגה מנוהלים על ידי השירות הממונה על הסחר בניו זילנד.
יחסי קיריבטי–קנדה